ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการดำเนินคดีอาญาและการเปรียบเทียบผู้กระทำความผิดตามกฎหมายว่าด้วยการคุ้มครองแรงงานพ.ศ.๒๕๔๑ เพื่อให้การดำเนินคดีอาญาและการเปรียบเทียบตามมาตรา๑๕๙ แห่งพระราชบัญญัติคุ้มครองแรงงาน พ.ศ. ๒๕๔๑ เป็นไปโดยเรียบร้อยและมีประสิทธิภาพอาศัยอำนาจตามความในมาตรา ๒๐ แห่งพระราชบัญญัติระเบียบบริหารราชการแผ่นดิน พ.ศ.๒๕๓๔ และมาตรา ๖ แห่งพระราชบัญญัติคุ้มครองแรงงาน พ.ศ. ๒๕๔๑รัฐมนตรีว่าการกระทรวงแรงงานและสวัสดิการสังคม ออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการดำเนินคดีอาญาและการเปรียบเทียบผู้กระทำความผิดตามกฎหมายว่าด้วยการคุ้มครองแรงงานพ.ศ. ๒๕๔๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้รัฐมนตรีว่าการกระทรวงแรงงานและสวัสดิการสังคมรักษาการตามระเบียบนี้ข้อ ๔ในระเบียบนี้การดำเนินคดีหมายถึง การดำเนินคดีโดยการเปรียบเทียบรวมทั้งการร้องทุกข์หรือกล่าวโทษผู้กระทำผิดตามกฎหมายว่าด้วยการคุ้มครองแรงงานพนักงานเจ้าหน้าที่หมายถึง พนักงานตรวจแรงงานและนิติกรนิติกร หมายถึงข้าราชการที่ดำรงตำแหน่งนิติกร กองนิติการ กรมสวัสดิการ และคุ้มครองแรงงานพนักงานเจ้าหน้าที่ผู้รับผิดชอบหมายถึง พนักงานตรวจแรงงานหรือนิติกรที่ได้รับมอบหมายให้ดำเนินคดีผู้มีอำนาจเปรียบเทียบหมายถึง อธิบดีหรือผู้ซึ่งอธิบดีมอบหมาย สำหรับความผิดที่เกิดขึ้นในกรุงเทพมหานครผู้ว่าราชการจังหวัดหรือผู้ซึ่งผู้ว่าราชการจัดหวัดมอบหมายสำหรับความผิดที่เกิดขึ้นในจังหวัดอื่นหมวด๑การพิจารณาการดำเนินคดี ข้อ ๕เพื่อประโยชน์ในการดำเนินคดีและการรวบรวมพยานหลักฐานให้พนักงานเจ้าหน้าที่ปฏิบัติดังนี้(๑) บันทึกวัน เวลา สถานที่เกิดเหตุ ชื่อตัวชื่อสกุล และที่อยู่ของผู้ถูกกล่าวหาว่ากระทำความผิดหากผู้ถูกกล่าวหาเป็นนิติบุคคลให้ระบุชื่อผู้มีอำนาจกระทำการแทนนิติบุคคลในขณะกระทำความผิดและในขณะที่บันทึกข้อเท็จจริง(๒)บันทึกรายละเอียดแห่งการกระทำทั้งหลายที่อ้างว่า ผู้ถูกกล่าวหาได้กระทำความผิดทั้งบุคคลและสิ่งของที่เกี่ยวข้องและตรวจพบ หรือพบเห็นพยานหลักฐานและให้บันทึกไว้ด้วยว่าผู้กระทำผิดยอมรับหรือไม่ว่าได้กระทำความผิด(๓) สอบถามบุคคลที่เกี่ยวข้องหรือเรียกบุคคลที่เกี่ยวข้องมาให้ถ้อยคำและบันทึกรายละเอียดไว้(๔) อ่านบันทึกให้ผู้ให้ถ้อยคำฟังหรือให้ผู้ให้ถ้อยคำอ่านด้วยตนเอง ถ้ามีข้อความแก้ไข ทักท้วงหรือเพิ่มเติมให้แก้ไขให้ถูกต้อง หรือมิฉะนั้นให้บันทึกไว้และให้ผู้ให้ถ้อยคำลงลายมือชื่อรับรองว่าถูกต้องในกรณีที่ผู้ให้ถ้อยคำไม่สามารถลงลายมือชื่อได้ให้ผู้นั้นพิมพ์ลายนิ้วมือแทน แต่ถ้าผู้ให้ถ้อยคำไม่ยอมลงลายมือชื่อให้บันทึกเหตุนั้นไว้(๕) บันทึกจะต้องระบุสถานที่ วัน เดือน ปี ที่ทำนาม ตำแหน่งของเจ้าหน้าที่ผู้ทำและให้พนักงานเจ้าหน้าที่ผู้ทำบันทึกลงลายมือชื่อของตนในบันทึกนั้นการบันทึกถ้ามีผิดที่ใดห้ามมิให้ลบออกให้เพียงแต่ขีดฆ่าคำผิดนั้นแล้วเขียนใหม่ และให้ผู้ทำบันทึกลงนามย่อรับรอง(๖) มีหนังสือเรียกพยานหลักฐานหรือเอกสารที่เกี่ยวข้องจากผู้ครอบครองมารวบรวมไว้ในสำนวนโดยเฉพาะเอกสารหลักฐานที่นายจ้างจะต้องจัดทำไว้ตามพระราชบัญญัติคุ้มครองแรงงานพ.ศ. ๒๕๔๑ รวมทั้งสำเนาบัตรประจำตัวประชาชนหรือสำเนาบัตรอื่นๆ ที่ทางราชการออกให้สำเนาทะเบียนบ้าน สำเนาหนังสือรับรองการจดทะเบียนนิติบุคคลหรือเอกสารอื่นใดที่เกี่ยวกับคดีเอกสารที่ยื่นต่อพนักงานเจ้าหน้าที่ให้จัดทำเป็นภาษาไทยถ้าเป็นเอกสารที่ทำขึ้นเป็นภาษาต่างประเทศ ให้แปลเป็นภาษาไทยและให้ผู้แปลลงลายมือชื่อรับรองความถูกต้องมาให้ภายในระยะเวลาที่พนักงานเจ้าหน้าที่กำหนดในกรณีนี้ให้ถือว่าเอกสารดังกล่าวได้ยื่นต่อพนักงานเจ้าหน้าที่ในวันที่พนักงานเจ้าหน้าที่ได้รับคำแปลนั้นเว้นแต่พนักงานเจ้าหน้าที่จะยอมรับเอกสารที่ทำขึ้นเป็นภาษาต่างประเทศและในกรณีนี้ให้ถือว่าวันที่ได้ยื่นเอกสารฉบับที่ทำขึ้นเป็นภาษาต่างประเทศเป็นวันที่พนักงานเจ้าหน้าที่ได้รับเอกสารดังกล่าว(๗) มีอำนาจกระทำการอื่นๆตามที่พระราชบัญญัตินี้ให้อำนาจไว้โดยให้นำประมวลกฎหมายวิธีพิจารณาความอาญามาใช้บังคับโดยอนุโลมเพื่อให้ได้มาซึ่งข้อเท็จจริงแน่ชัดในการกระทำความผิดข้อ ๖เมื่อได้ข้อเท็จจริงซึ่งเป็นองค์ประกอบของความผิดให้พนักงานเจ้าหน้าที่รวบรวมพยานหลักฐานทุกชนิดเท่าที่จะสามารถทำได้เพื่อทราบข้อเท็จจริงและพฤติการณ์ต่างๆ อันเกี่ยวกับความผิดที่ถูกกล่าวหาและเพื่อจะรู้ตัวหรือยืนยันหรือชี้ชัด และพิสูจน์ให้เห็นความผิดของผู้กระทำความผิดข้อ ๗ในการดำเนินคดีตามพระราชบัญญัติคุ้มครองแรงงาน พ.ศ. ๒๕๔๑ให้พนักงานเจ้าหน้าที่พิจารณาดำเนินการ ดังนี้(๑) ความผิดที่สามารถเปรียบเทียบได้ให้ดำเนินการตามขั้นตอนการเปรียบเทียบก่อน เว้นแต่กรณีมีพฤติการณ์พิเศษหรือที่เกิดผลกระทบกับลูกจ้างจำนวนมากให้ดำเนินคดีโดยไม่ต้องผ่านขั้นตอนการเปรียบเทียบ(๒) ความผิดที่ไม่สามารถเปรียบเทียบได้หรือเป็นความผิดที่สามารถเปรียบเทียบได้แต่ผู้ถูกกล่าวหาไม่ยินยอมให้เปรียบเทียบหรือผู้มีอำนาจเปรียบเทียบเห็นสมควรไม่เปรียบเทียบ หรือผู้ถูกกล่าวหาไม่ชำระค่าปรับตามความเห็นของผู้มีอำนาจเปรียบเทียบภายในเวลาที่กำหนดแต่ไม่เกินสามสิบวันนับแต่วันได้รับคำสั่งให้ร้องทุกข์หรือกล่าวโทษต่อพนักงานสอบสวน(๓)ความผิดเกี่ยวกับการใช้แรงงานเด็กโดยมีการทารุณ หน่วงเหนี่ยว กักขังหรือซึ่งมีการกระทำความผิดอาญาอื่นๆ รวมอยู่ด้วยให้ร้องทุกข์หรือกล่าวโทษต่อพนักงานสอบสวนทันที(๔)คดีเกี่ยวกับความปลอดภัยในการทำงานที่ลูกจ้างได้รับอันตรายบาดเจ็บสาหัสหรือถึงแก่ความตายโดยมิได้เกิดจากความประมาทของลูกจ้างให้ดำเนินคดีโดยการร้องทุกข์หรือกล่าวโทษต่อพนักงานสอบสวนทันที(๕) สอบสวนเบื้องต้นในความผิดฐานล่วงเกินทางเพศต่อลูกจ้างซึ่งเป็นหญิงหรือเด็กตามมาตรา๑๖ก่อนนำเรื่องไปร้องทุกข์หรือกล่าวโทษต่อพนักงานสอบสวนโดยมีลูกจ้างผู้ถูกล่วงเกินทางเพศเป็นผู้เสียหายร่วมและพยานในคดี(๖) ความผิดตามมาตรา ๓๗ มาตรา ๓๘ มาตรา ๓๙ มาตรา๔๒ มาตรา ๔๗ มาตรา ๔๘ มาตรา ๔๙ หรือมาตรา ๕๐ ซึ่งมีโทษตามมาตรา ๑๔๔ วรรคสองเป็นเหตุให้ลูกจ้างได้รับอันตรายแก่กายหรือจิตใจหรือถึงแก่ความตายให้ดำเนินคดีทางพนักงานสอบสวน(๗) ดำเนินคดีผู้ไม่อำนวยความสะดวกไม่มาให้ถ้อยคำ ไม่ส่งเอกสารฯ ตามมาตรา ๑๕๐หรือกรณีดำเนินคดีผู้ขัดขวางการปฏิบัติหน้าที่ตามมาตรา ๑๕๑ เว้นแต่กรณีตามมาตรา๑๕๑ วรรคสอง ให้ดำเนินคดีทางพนักงานสอบสวนโดยพนักงานตรวจแรงงานผู้มีคำสั่งหรือผู้ถูกขัดขวางเป็นผู้ร้องทุกข์หรือกล่าวโทษต่อพนักงานสอบสวนแห่งท้องที่ที่เกิดเหตุ(๘)ดำเนินคดีนายจ้างผู้จัดทำเอกสารหรือหลักฐานหรือรายงานอันเป็นเท็จหรือไม่จัดทำเอกสารหรือหลักฐานตามมาตรา ๑๕๔หรือดำเนินคดีผู้รับรองหรือตรวจสอบเอกสารหลักฐานหรือรายงานอันเป็นเท็จตามมาตรา ๑๕๕ให้ดำเนินคดีทางพนักงานสอบสวน(๙) ถ้ามีการกระทำความผิดอาญาอื่นๆรวมอยู่ในความผิดตามพระราชบัญญัติคุ้มครองแรงงาน พ.ศ. ๒๕๔๑ ให้ดำเนินคดีทางพนักงานสอบสวนหมวด๒การดำเนินคดีเปรียบเทียบ ข้อ ๘เมื่อรวบรวมพยานหลักฐานจนสามารถพิสูจน์หรือเชื่อได้ว่ามีการกระทำความผิดจริง และผู้ถูกกล่าวหาเป็นผู้กระทำความผิดนั้นหากคดีสามารถเปรียบเทียบได้ให้พนักงานเจ้าหน้าที่เรียกผู้ถูกกล่าวหามาพบหรือพบผู้ถูกกล่าวหาด้วยตนเองแล้วให้แจ้งข้อกล่าวหาเป็นหนังสือหรือวาจาให้ผู้ถูกกล่าวหาทราบจากนั้นถามว่าผู้ถูกกล่าวหาจะให้การรับสารภาพหรือปฏิเสธแล้วบันทึกคำให้การตามแบบกสร. นก. ๑ ท้ายระเบียบนี้ในกรณีที่ผู้ถูกกล่าวหาให้การรับสารภาพให้สอบถามว่าจะยินยอมให้เปรียบเทียบหรือไม่หากผู้ถูกกล่าวหายินยอมให้เปรียบเทียบให้บันทึกถ้อยคำยินยอมให้เปรียบเทียบของผู้ถูกกล่าวหาในแบบกสร. นก. ๑ และบันทึกคำยินยอมให้เปรียบเทียบตามแบบ กสร. นก. ๒ ท้ายระเบียบนี้ถ้าผู้ถูกกล่าวหาเป็นนิติบุคคลบันทึกคำยินยอมต้องทำในฐานะนิติบุคคลโดยประทับตราเป็นสำคัญ และกรรมการผู้จัดการหุ้นส่วนผู้จัดการ ผู้ถูกกล่าวหาในฐานะส่วนตัวแล้วแต่กรณีจะต้องลงชื่อด้วยตนเองหากผู้ถูกกล่าวหาไม่สามารถมาพบพนักงานเจ้าหน้าที่เพื่อยินยอมหรือไม่ยินยอมให้เปรียบเทียบอาจมอบอำนาจเป็นหนังสือให้ผู้อื่นซึ่งเป็นผู้ที่รู้หรือเข้าใจในการปฏิบัติเกี่ยวกับสภาพการจ้างและอื่นๆที่เกี่ยวข้องในกิจการของผู้ถูกกล่าวหามาพบแทนก็ได้แต่ผู้รับมอบอำนาจจะลงนามในบันทึกคำยินยอมให้เปรียบเทียบตามแบบ กสร. นก. ๒ แทนผู้ถูกกล่าวหามิได้ถ้าเป็นกรณีการค้างจ่ายเงินที่ลูกจ้างมีสิทธิได้รับตามพระราชบัญญัติคุ้มครองแรงงานพ.ศ. ๒๕๔๑ผู้ถูกกล่าวหาจะต้องนำเงินดังกล่าวมาชำระตามจำนวนที่ลูกจ้างมีสิทธิได้รับก่อนโดยให้พนักงานเจ้าหน้าที่ผู้รับผิดชอบเจ้าของสำนวนเป็นผู้รับเงินดังกล่าวแทนลูกจ้างและเรียกลูกจ้างมารับเงินนั้นภายหลังหรือให้มีการจ่ายเงินที่ค้างจ่ายนั้นต่อหน้าพนักงานเจ้าหน้าที่ผู้มีอำนาจเปรียบเทียบจึงสามารถเปรียบเทียบได้หากลูกจ้างไม่มารับเงินภายในสิบห้าวันนับแต่วันที่นายจ้างหรือผู้ถูกกล่าวหานำมาวางต่อพนักงานเจ้าหน้าที่ให้พนักงานเจ้าหน้าที่ผู้รับผิดชอบเจ้าของสำนวนนำส่งเงินนั้นเพื่อเก็บรักษาในกองทุนสงเคราะห์ลูกจ้างต่อไปพนักงานเจ้าหน้าที่ต้องแจ้งให้ผู้ถูกกล่าหาทราบว่าเป็นดุลพินิจของผู้มีอำนาจทำการเปรียบเทียบที่จะทำการเปรียบเทียบหรือไม่ก็ได้ทั้งนี้ ให้พนักงานเจ้าหน้าที่คำนึงถึงหลักเกณฑ์การพิจารณาตามข้อ ๗ ประกอบด้วยข้อ ๙คดีที่ผู้ถูกกล่าวหายินยอมให้เปรียบเทียบให้พนักงานเจ้าหน้าที่ผู้รับผิดชอบสำนวนจัดทำประวัติการกระทำความผิดรวมทั้งพฤติการณ์แห่งการกระทำความผิดพร้อมความเห็นควรเปรียบเทียบเพื่อเสนอผู้บังคับบัญชาตามลำดับชั้นภายในเจ็ดวันนับจากได้รับบันทึกคำยินยอมให้เปรียบเทียบตามแบบกสร. นก. ๒ ดังนี้ในกรุงเทพมหานครให้หัวหน้าสำนักงานสวัสดิการและคุ้มครองแรงงานเขตพื้นที่ผู้อำนวยการกองคุ้มครองแรงงาน ผู้อำนวยการกองแรงงานหญิงและเด็กผู้อำนวยการกองตรวจความปลอดภัย ผู้อำนวยการกองสวัสดิการแรงงานส่งสำนวนคดีที่จะทำการเปรียบเทียบให้กองนิติการเพื่อพิจารณาตรวจสำนวนคดีเสนอผู้มีอำนาจเปรียบเทียบโดยนิติกรตรวจสำนวนสรุปข้อเท็จจริงและเสนอความเห็นเกี่ยวกับจำนวนเงินค่าปรับโดยไม่ชักช้าหลังจากรับสำนวนคดีสำหรับจังหวัดอื่นให้สวัสดิการและคุ้มครองแรงงานจังหวัดเสนอความเห็นให้ผู้มีอำนาจเปรียบเทียบพิจารณาโดยไม่ชักช้าเมื่อได้รับสำนวนคดีจากพนักงานเจ้าหน้าที่ผู้รับผิดชอบทั้งนี้ให้เป็นดุลพินิจของผู้มีอำนาจเปรียบเทียบพิจารณาอีกครั้งหนึ่งที่จะเปรียบเทียบหรือไม่รับเปรียบเทียบก็ได้ข้อ ๑๐การสรุปข้อเท็จจริงและความเห็นให้เป็นไปตามแบบ กสร. นก. ๓ ท้ายระเบียบนี้ข้อ ๑๑ในการเปรียบเทียบ ให้ดำเนินการเปรียบเทียบโดยคำนึงถึงพฤติการณ์แห่งการกระทำความผิดความหนักเบาแห่งข้อหา ฐานะของผู้กระทำความผิด จำนวนลูกจ้างเหตุบรรเทาโทษหรือเหตุเพิ่มโทษข้อ ๑๒เมื่อผู้มีอำนาจเปรียบเทียบมีคำสั่งให้เปรียบเทียบในกรุงเทพมหานครให้นิติกรแจ้งความเห็นคำสั่งให้เปรียบเทียบให้ผู้ถูกกล่าวหาทราบโดยกำหนดให้ผู้ถูกกล่าวหานำเงินค่าปรับมาชำระณ กองคลัง กรมสวัสดิการและคุ้มครองแรงงาน ภายในสามสิบวันนับแต่วันได้รับหนังสือสำหรับจังหวัดอื่นให้พนักงานเจ้าหน้าที่ผู้รับผิดชอบสำนวนแจ้งความเห็นคำสั่งให้เปรียบเทียบให้ผู้ถูกกล่าวหาทราบโดยกำหนดให้ผู้ถูกกล่าวหานำเงินค่าปรับมาชำระ ณที่ทำการของพนักงานเจ้าหน้าที่ภายในสามสิบวันนับแต่วันได้รับหนังสือผู้มีอำนาจเปรียบเทียบให้มีอำนาจเปรียบเทียบได้เฉพาะความผิดที่มีเหตุเกิดในท้องที่ที่ผู้มีอำนาจเปรียบเทียบดำรงตำแหน่งในท้องที่หรือภายในจังหวัดนั้นในกรณีที่ผู้กระทำความผิดตามกฎหมายว่าด้วยการคุ้มครองแรงงานกระทำในหลายท้องที่หรือหลายจังหวัดให้ท้องที่หรือจังหวัดที่พบการกระทำความผิดก่อนเป็นผู้รับผิดชอบดำเนินคดีในกรณีที่ลูกจ้างร้องทุกข์ตามมาตรา ๑๒๓และพนักงานตรวจแรงงานมีคำสั่งตามมาตรา ๑๒๔ ให้พนักงานตรวจแรงงานผู้นั้นหรือพนักงานตรวจแรงงานในเขตพื้นที่หรือท้องที่นั้นเป็นพนักงานเจ้าหน้าที่ผู้รับผิดชอบการดำเนินคดีถ้าเหตุเกิดในท้องที่อื่นให้พนักงานเจ้าหน้าที่ผู้รับคำร้องทุกข์เป็นผู้รับผิดชอบดำเนินคดีข้อ ๑๓ให้พนักงานเจ้าหน้าที่ผู้รับชำระค่าปรับออกใบเสร็จรับเงินให้แก่ผู้ถูกกล่าวหาและพนักงานเจ้าหน้าที่เจ้าของเรื่องบันทึกหมายเหตุการชำระค่าปรับไว้ท้ายบันทึกความเห็นของผู้มีอำนาจเปรียบเทียบให้พนักงานเจ้าหน้าที่ผู้รับชำระเงินค่าปรับนำเงินค่าปรับส่งเป็นรายได้ของกองทุนสงเคราะห์ลูกจ้างตามระเบียบคณะกรรมการกองทุนสงเคราะห์ลูกจ้างว่าด้วยการส่งเงินค่าปรับการเก็บรักษาและการจ่ายเงินสงเคราะห์ลูกจ้างหมวด๓การดำเนินคดีชั้นพนักงานสอบสวน ข้อ ๑๔การร้องทุกข์หรือกล่าวโทษต่อพนักงานสอบสวนให้ดำเนินการร้องทุกข์หรือกล่าวโทษต่อพนักงานสอบสวนที่ความผิดเกิดอ้างหรือเชื่อว่าได้เกิดภายในเขตท้องที่ และนำพยานหลักฐานที่รวบรวมได้อันเกี่ยวกับการกระทำความผิดพร้อมบันทึกเหตุที่ผู้กระทำความผิดไม่ยอมให้เปรียบเทียบหรือไม่ชำระค่าปรับหรือความเห็นของผู้มีอำนาจเปรียบเทียบหรือพฤติการณ์พิเศษที่ไม่ดำเนินคดีตามขั้นตอนการเปรียบเทียบไปมอบให้พนักงานสอบสวนผู้รับเรื่องร้องทุกข์หรือกล่าวโทษข้อ ๑๕ในกรณีที่ผู้ถูกกล่าวหายินยอมให้เปรียบเทียบในชั้นพนักงานสอบสวนหรือชั้นพนักงานอัยการให้พนักงานสอบสวนหรือพนักงานอัยการแจ้งให้ผู้ถูกกล่าวหาไปพบพนักงานเจ้าหน้าที่เพื่อดำเนินการตามขั้นตอนการเปรียบเทียบเมื่อทำการเปรียบเทียบเสร็จเรียบร้อยแล้วให้พนักงานเจ้าหน้าที่แจ้งให้พนักงานสอบสวนหรือพนักงานอัยการทราบว่าคดีเลิกกันตามประมวลกฎหมายวิธีพิจารณาความอาญาข้อ ๑๖ในการดำเนินคดีทางพนักงานสอบสวนซึ่งพนักงานสอบสวนมีอำนาจเปรียบเทียบหรือมีการนำคดีไปสู่ศาลหากศาลมีคำพิพากษาให้ปรับผู้กระทำความผิดให้พนักงานเจ้าหน้าที่เจ้าของสำนวนแจ้งให้พนักงานสอบสวนหรือเจ้าพนักงานศาลส่งเงินค่าปรับเข้ากองทุนสงเคราะห์ลูกจ้างตามกฎหมายว่าด้วยการคุ้มครองแรงงานหมวด๔การรายงานผลการดำเนินคดี ข้อ ๑๗ให้พนักงานเจ้าหน้าที่รายงานผลการดำเนินคดี การชำระค่าปรับและการส่งเงินค่าปรับเข้ากองทุนสงเคราะห์ลูกจ้างให้อธิบดีกรมสวัสดิการและคุ้มครองแรงงานโดยผ่านกองนิติการทราบทันทีที่มีการดำเนินคดี โดยส่งสำเนาแบบ กสร. นก. ๑, กสร. นก.๒, กสร. นก. ๓ และหลักฐานการส่งเงินเข้ากองทุนสงเคราะห์ลูกจ้างและหลักฐานการร้องทุกข์หรือกล่าวโทษ หมายจับสำเนาคำฟ้องต่อศาลและสำเนาคำพิพากษาของศาลประกอบการรายงานส่วนสำนวนคดีให้เก็บรักษาไว้ที่สำนักงานของพนักงานเจ้าหน้าที่บทเฉพาะกาล ข้อ ๑๘บรรดาความผิดตามข้อกำหนดในประกาศของคณะปฏิวัติ ฉบับที่ ๑๐๓ ลงวันที่ ๑๖มีนาคม พ.ศ. ๒๕๑๕ ที่ได้เกิดก่อนระเบียบนี้ประกาศใช้ให้นำระเบียบกระทรวงมหาดไทยว่าด้วยการตรวจสถานประกอบการและการดำเนินคดีอาญาแก่ผู้กระทำความผิดตามประกาศของคณะปฏิบัติฉบับที่ ๑๐๓ ลงวันที่ ๑๖ มีนาคม พ.ศ. ๒๕๑๕ พ.ศ. ๒๕๓๕ มาบังคับใช้โดยอนุโลมประกาศณ วันที่ ๒๒ ธันวาคม พ.ศ. ๒๕๔๑จองชัย เที่ยงธรรมรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงแรงงานและสวัสดิการสังคม[เอกสารแนบท้าย]๑.กรมสวัสดิการและคุ้มครองแรงงาน บันทึกคำให้การของผู้ถูกกล่าวหา (แบบ กสร.นก. ๑)๒.บันทึกความยินยอมให้เปรียบเทียบ (แบบ กสร. นก. ๒)๓.สรุปข้อเท็จจริงและความเห็นในการเปรียบเทียบ (แบบ กสร. นก. ๓)(ดูข้อมูลจากภาพกฎหมาย)สุกัญญา/พิมพ์๒๓กรกฎาคม ๒๕๕๐รัศม์วรรณวลัย/ตรวจ๑๑เมษายน ๒๕๕๑[๑] ราชกิจจานุเบกษาเล่ม ๑๑๕/ตอนพิเศษ ๑๓๐ ง/หน้า ๑๒/๒๕ ธันวาคม ๒๕๔๑